### Učno gradivo za ponovitev.

### VRSTE ZLOŽENIH POVEDI

**Zložene povedi so lahko PRIREDNE ali PODREDNE.**

**V prirednih povedih** so stavki  enakovredni. Sestavljene so iz osnovnega in enega ali več dopolnjevalnih stavkov. Pomenska razmerja med stavki so različna. Za prepoznavanje priredij se je najbolje naučiti tipične veznike. Pomembno je tudi vedeti, pred katerimi vezniki stoji vejica in pred katerimi ne.

**Podredne povedi** so sestavljene iz enega glavnega in enega ali več odvisnih stavkov. Odvisniki so lahko različnih stopenj. Po odvisniku prve stopnje se vedno vprašamo iz glavnega stavka.

Po odvisniku druge stopnje se vprašamo iz odvisnika prve stopnje in tako gre naprej.

Glavni stavek lahko stoji samostojno. Nikoli ga ne podčrtujemo. Nikoli se ne začenja z veznikom.

**Odvisni stavki se začenjajo s tipičnimi vezniki. Ne moremo jih spremeniti v samostojen stavek. Lahko jih spremenimo v ustrezen stavčni člen.**

**Primer:**

**Zaradi bolezni sem ostal doma.**

Zaradi bolezni = prisl. dol. vzroka

**Ker sem bil bolan, sem ostal doma.**

Ker sem bil bolan = vzročni odvisnik

Prislovno določilo vzroka smo pretvorili v vzročni odvisnik!

**PREBERI SPODNJE POVEDI IN SE PREPRIČAJ, DA PREPOZNAVAŠ, KOLIKO STAVČNE SO POVEDI.**

**ENOSTAVČNE POVEDI**

Spoznaj samega sebe.

Jutri grem v kino.

ne bom ti pomagal.

Ni vprašal.

Skrbi me.

Zaprli bodo trgovine.

Ne morem verjeti svojim ušesom.

**ZLOŽENE POVEDI SO LAHKO DVO- ALI VEČSTAVČNE.**

**DVOSTAVČNE POVEDI**

**Jem in pijem.**

**Gledam ter poslušam pa zeham.**

**Niti** ne vpraša **niti** ne pove.

**Ni samo** spremljal učencev,**ampak jih** je tudi bodril.

Lazarjevi se **ali** odpravljajo **ali** pa so že odšli.

Vpisal se je na tečaj, **a** ga je zamudil.

Zaprli bomo,**saj** ves dan ni bilo gostov.

Štipendija je obetavna, **zato** se zanjo poteguje več študentov.

Mislim, **tore**j sem.

Jasno je, **kdo** bo izbranec.

Skrbi me,**kako** boste pripotovali do nas.

Sam si mi povedal, **da** boš med počitnicami doma.

Ne vem, **kdaj** bom utegnil.

Pogledala sem, **kamor** sem le mogla.

**Kadar** berem Kosovelove pesmi, se spomnim nate.

Prisluhnili so mu,**ker** je pametno govoril.

Zgodaj je vstala, **da** bi videla sončni vzhod.

**Če** se boš premislil, pokliči.

Smučat gremo, **čeprav** smo prej sklenili drugače.

Odvihrala je skozi vrata,**ne da** bi karkoli pojasnila.

**TRISTAVČNE POVEDI**

**Ko** sem pogledal v nebo, nisem mogel verjeti, **da** bom zagledal kaj takega.

Sošolec, **k**i sem ga srečal, je bil moj najboljši prijatelj, **čeprav** se nisva slišala že nekaj let.

Prepričan sem, **da** bom zmogel, **saj** sem si to večkrat prebral, **da** bi dosegel najboljši rezultat.

**POMNI**

**Besede, ki so poudarjene, se imenujejo VEZNIKI ali VEZNIŠKE BESEDE: ki, da, ko, čeprav, ker, če, kadar …**